REFERAT DE APROBARE

privind modificarea HCL 391/15.12.2023 privind aprobarea proiectului “Reabilitare Parc Aluniș” și a cheltuielilor legate de proiect

UAT Municipiul Drobeta Turnu Severin, a depus spre finanţare, în cadrul Programului Regional Sud-Vest Oltenia 2021-2027, Prioritatea 7 – Dezvoltare teritorială sustenabilă, Obiectivul specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Ghidul Solicitantului  - Sprijin pentru dezvoltare urbană integrată, apelul de proiecte nr. PR SV/MRJ/1/7/5.1/2023, proiectul “Reabilitare Parc Aluniș”, proiect ce se află în clarificări în etapa de contractare.

Obiectivul general al proiectului înclină spre dezvoltarea zonei neutilizate din zona Aluniș și răspunde obiectivelor majore și prioritare, privind implementarea de soluții de regenerare urbană prin realizarea de acțiuni destinate îmbunătățirii mediului urban, revitalizării Municipiului Drobeta Turnu Severin, regenerării (inclusiv a zonelor degradate). Obiectivul investiției constituie un pas important în direcția reconversiei terenurilor neutilizate aflate în stare precară și a mobilității urbane durabile, oferind o soluție modernă de spațiu pietonal, ca infrastructură a tranzitului pietonilor și bicicliștilor și ca zonă de recreere și agrement. Acest tip de investiție oferă beneficii pentru sănătatea locuitorilor, este accesibilă și nepoluantă, motiv pentru care contribuie la reducerea poluării și creșterea calității vieții cetățenilor în cadrul acestei zone a Municipiului Drobeta Turnu Severin. 

Având în vedere clarificarea cu nr. 24022154/19.07.2024 de la AMPR SUD-VEST OLTENIA este nevoie de modificarea articolelor 2 și 3 din HCL nr. 391/15.12.2023 privind aprobarea proiectului "Reabilitare Parc Aluniș" și a cheltuielilor legate de proiect.astfel:

-
Art. 2 Se aprobă valoarea totală a proiectului „Reabilitare Parc Aluniș”, în cuantum de 36.292.985,82 lei (inclusiv TVA). 

-
Art.3 Se aprobă contribuția proprie în proiect în cuantum de 4.369.613,20 lei (inclusiv TVA), reprezentând achitarea tuturor cheltuielilor neeligibile ale proiectului în cuantum de 3.718.115,80 lei (inclusiv TVA), cât și contribuția de 2% din valoarea eligibilă a proiectului, în cuantum de 651.497,40 lei, reprezentând cofinanțarea proiectului „Reabilitare Parc Aluniș”.

Valoarea totală a cheltuielilor neeligibile ale proiectului este de 3.718.115,80 lei (cu TVA) din care menționăm că suma de 1.823.794,00 lei (inclusiv TVA) este aferentă cheltuielilor de proiectare, servicii care au fost deja decontate prin proiectul ”Sprijin la nivelul regiunii SV Oltenia pentru pregătirea de proiecte finanţate din perioada de programare 2021-2027 pe domeniile mobilitate urbană, regenerare urbană, centre de agrement/ baze turistice (tabere şcolare), infrastructură şi servicii publice de turism, inclusiv obiectivele de patrimoniu cu potenţial turistic şi infrastructură rutieră de interes judeţean, inclusiv variante ocolitoare şi/sau drumuri de legătură” cod proiect 1.1.148, ID MySMIS 146315.

